˚ ˚

**Materské a základné školy**

**v zriaďovateľskej pôsobnosti**

**Mestskej časti**

**Bratislava- Podunajské Biskupice**

Naše číslo Vybavuje Bratislava
209/2339/2021 PaedDr. Beata Biksadská 07.02.2021 beata.biksadska@mupb.sk

**Vec**

**Rozhodnutie zriaďovateľa**

Starosta Mestskej časti Bratislava-Podunajské Biskupice, Mgr. Zoltán Pék v súlade s podmienkami uvedenými v rozhodnutí ministra školstva číslo: 2021/10079:1-A1810, zo dňa 5.2. 2021 rozhodol takto:

**S účinnosťou od 8. februára 2021 sa neobnovuje prezenčné školské vyučovanie na prvom stupni v základných školách v zriaďovateľskej pôsobnosti mestskej časti.**

**S účinnosťou od 8. februára 2021 sa obnovuje školské vyučovanie v materských školách v zriaďovateľskej pôsobnosti mestskej časti.**

**Mgr. Zoltán Pék**

 **starosta**

**Odôvodnenie:**

1. Minister školstva, vedy, výskumu a športu podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov rozhodol: S účinnosťou od 8. februára 2021 v súlade s podmienkami uvedenými v uznesení vlády Slovenskej republiky č. 77 z 5. februára 2021, **ak to prevádzkové podmienky umožňujú** obnovuje školské vyučovanie v materských školách, v základných školách na prvom stupni a prevádzku v školskom klube detí.
2. Mestská časť Bratislava-Podunajské Biskupice **neobnovuje prezenčné školské vyučovanie na prvom stupni v základných školách**, pretože prevádzkové podmienky neumožňujú otvorenie základných škôl. Vzhľadom k tomu riaditelia škôl naďalej zabezpečujú dištančné vzdelávanie.
3. Mestská časť Bratislava-Podunajské Biskupice **obnovuje školské vyučovanie v materských školách**, za dodržania všetkých opatrení požadovaných riaditeľkou školy. Pri podozrení výskytu choroby u dieťaťa či v rodine treba dieťa nechať doma a neohroziť tak celé pracovisko.

Ak sa obmedzí alebo preruší prevádzka školy alebo školského zariadenia na základe opatrení príslušných orgánov z dôvodu ochorenia COVID-19 alebo podozrenia na ochorenie COVID-19, považuje sa to za mimoriadne prerušenie školského vyučovania v škole.

1. Rozhodnutie starostu mestskej časti bude aktualizované vzhľadom na vývoj epidemiologickej situácie

Rozhodnutie sa týka týchto škôl:

Materská škola Estónska 3, Bratislava,

Materská škola Linzbothova 18, Bratislava,

Materská škola – Óvoda, Komárovská 58, Bratislava,

Základná škola Bieloruská 1, Bratislava

Základná škola Biskupická 21, Bratislava

Základná škola Podzáhradná 51, Bratislava

Základná škola s materskou školou s VJM – Alapiskola és Óvoda, Vetvárska 7, Bratislava

 ˚